Diari Oficial de la Generalitat Valenciana


Sumari del DOGV 6821, del 18-07-2012 (2012/6705)

Notificació de resolució sobre declaració d'interés comunitari. Expedient número DIC-02/0502 Alicante.
------------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6705


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-02/0502 Alicante. [2012/6705]  
Com que han resultat infructuoses les gestions realitzades per a efectuar la notificació dirigida a Rafael Torregrosa López, en representació d'Abad Desatascos, SL, en el domicili que apareix en la seua sol·licitud de declaració d'interés comunitari per a la implantació de l'activitat d'aparcament a Alacant, d'acord amb el que preveu l'article 59 de la Llei de règim jurídic de les administracions públiques, es porta a efecte pel present edicte.  
Acte que es notifica: el conseller de Medi Ambient, Aigua, Urbanisme i Habitatge, amb data 16 d'octubre de 2009, va adoptar la resolució que a continuació es transcriu:  
«Vist l'expedient promogut per Rafael Torregrosa López, en nom i representació de la mercantil Abad Desatascos Torregrosa, SL, de sol·licitud de declaració d'interés comunitari per a aparcament a l'aire lliure, neteja i càrrega de camions de sanejament, en sòl no urbanitzable, en la finca San Juan Foncalent 2, parcel·la 2, del municipi d'Alacant, i de conformitat amb els antecedents de fet següents:  
  
1. En data 22 d'abril de 2002 s'ha presentat declaració d'interés comunitari per a aparcament a l'aire lliure, neteja i càrrega de camions de sanejament en la finca San Juan Foncalent 2, parcel·la 2, del municipi d'Alacant.  
2. El sòl on es pretén implantar l'activitat es troba classificat pel planejament vigent en el municipi d'Alacant com a sòl no urbanitzable de tolerància d'activitats diverses.  
3. Consta en l'expedient l'informe següent:  
- Ajuntament d'Alacant: informe favorable.  
4. En data 6 de maig de 2009 el Servici Territorial d'Ordenació del Territori d'Alacant emet un informe desfavorable respecte a la present sol·licitud de declaració d'interés comunitari, en què es proposa la seua inadmissió a tràmit.  
5. En data 25 de setembre de 2009 el Servici de Coordinació Territorial de la Direcció General d'Urbanisme, basant-se en els dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de la determinació dels criteris i directrius de política urbanística i de sòl.  
  
Fonaments de dret  
1. Per a resoldre sobre la present sol·licitud té atribució el conseller de Medi Ambient, Aigua, Urbanisme i Habitatge, segons establix l'article 6.j del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
  
2. La sol·licitud a què es referixen les presents actuacions s'ha de resoldre a la llum del que disposa la Llei 4/1992, de 5 de juny, de la Generalitat Valenciana, del Sòl No Urbanitzable, en relació amb el que preveu la disposició transitòria tercera de la vigent Llei 10/2004, de 9 de desembre, de la Generalitat, del Sòl no Urbanitzable.  
3. Concretament, i pel que es referix a la sol·licitud objecte d'este expedient, se sol·licita la seua tramitació a l'empara de l'article 19 de l'esmentada Llei 4/1992, que es referix a atribució d'ús i aprofitament per a activitats turístiques, recreatives, esportives, d'oci i esplai i terciàries en general, i atés que esta activitat sol·licitada no està prevista en este article ni en la Llei 4/1992, no seria admissible.  
El planejament vigent en el municipi està constituït pel Pla General aprovat per la Comissió Territorial d'Urbanisme el 27 de març de 1987. Segons este planejament, el sòl on es pretén implantar l'activitat està classificat com a sòl no urbanitzable de tolerància d'activitats diverses. Segons el que disposa l'article 47.5 de les normes urbanístiques d'Alacant, en el seu capítol sobre sòl no urbanitzable comú, el sòl no urbanitzable de tolerància d'activitats diverses, té com a objecte la localització d'una sèrie d'activitats productives que, per la seua naturalesa i característiques, resulten poc propícies en el medi urbà i inclús en polígons industrials, sent així mateix, l'ús predominant en este tipus de sòl l'agropecuari.  
Com a usos complementaris s'admeten les activitats extractives, les explotacions mineres, les infraestructures i el manteniment dels servicis públics. Com a usos compatibles es toleren els industrials que precisen emplaçar-se en el medi rural i la vivenda aparellada a la vigilància de les instal·lacions; no enquadrant-se en cap d'estes l'activitat sol·licitada.  
  
Així mateix, l'activitat sol·licitada incomplix el planejament municipal exactament en els seus paràmetres urbanístics: parcel·la mínima i separacions a límits.  
Prenent com a base els antecedents citats, s'ha de concloure la incompatibilitat del que sol·licita tant amb la Llei 4/1992, de 5 de juny, del Sòl No Urbanitzable, així com amb el planejament municipal vigent i com en cap cas l'actuació pretesa podria ser objecte de declaració d'interés comunitari, resulta pertinent no admetre a tràmit la sol·licitud formulada, ja que fóra la documentació que fóra que poguera aportar-se a l'expedient al llarg de la seua tramitació, en res podria variar-se esta consideració inicial.  
Per tot això, s'observa la incompatibilitat del que s'ha sol·licitat amb els preceptes i normes esmentades de pertinent aplicació en matèria d'urbanisme, resolc:  
  
Únic  
Inadmetre a tràmit la sol·licitud formulada per Rafael Torregrosa López, en nom i representació de la mercantil Abad Desatascos Torregrosa, SL, de sol·licitud de declaració d'interés comunitari per a aparcament a l'aire lliure, neteja i càrrega de camions de sanejament, en sòl no urbanitzable, en la finca San Juan Foncalent 2, parcel·la 2, del municipi d'Alacant.  
Contra la present resolució, que posa fi a la via administrativa, podrà interposar-se recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercir qualsevol altre recurs que estimen oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.